สวัสดีค่ะ ดิฉันอายุ 24 ปี อยากทราบว่า อาการที่เป็นอยู่คือโรคอะไรคะ มันเกิดหลังจากมีปัญหาครอบครัว เมื่อ ปี 2560-ปัจจุบัน อาการของฉัน อารมณ์แปรปรวน ร้องไห้ง่ายร้องไห้ไม่หยุดเมื่อมีปัญหามีปากเสียงหรือโดนตำหนิ รู้สึกร่างกายไม่มีแรงจะชาไปทั้งตัว อยากตายทุกครั้งที่มีปัญหา ไม่อยากกินอะไร ชอบเก็บตัว อารมณ์รุนแรง หัวร้อนง่าย เก็บกด มันคืออะไรคะ อาการเหล่านี้
สวัสดีค่ะ อาการอารมณ์แปรปรวนง่าย หงุดหงิดง่ายขึ้นนั้น อาจจะยังไม่ได้จำเพาะเจาะจงกับโรคใดๆชัดเจน แต่อาจเป็นสัญญาณของภาวะหลายๆอย่างได้เช่น ภาวะซึมเศร้า โรคซึมเศร้า โรคอารมณ์ 2ขั้ว ความผิดปกติของบุคลิกภาพ เป็นต้นการควบคุมอารมณ์ เป็นเรื่องที่สำคัญที่สุดค่ะ ถ้าอาการยังไม่รุนแรงจนถึงขั้นทำร้ายตนเองหรือผู้อื่น อาจจะนึกถึงแค่ความผิดปกติในการควบคุมอารมณ์แบบชั่วคราวซึ่งรักษาและควบคุมได้ด้วยการตั้งสติ อาจจะลองนับ 1-10 ในใจหรือเดินไปยังที่สงบเพื่อคุมอารมณ์ก่อนหากยังมีอาการรุนแรงจนรบกวนการใช้ชีวิตประจำวัน หรือเพื่อนและคนในครอบครัวเห็นว่าเป็นปัญหาอันนี้อาจจะจัดเป็นโรค มีความคิดอยากฆ่าตัวตาย มีพฤติกรรมทำร้ายตนเองหรือคนรอบข้าง แนะนำให้รีบไปพบจิตแพทย์เพื่อประเมินภาวะทางจิต อาจมีข้อบ่งชี้ในการทำจิตบำบัดหรือในยาจิตเวชตามที่จิตแพทย์เห็นสมควรเพื่อคุมอาการในระยะยาว